open-index/open-wikipedia-markdown huggingface dataset:
Etelänopuntiat

**Etelänopuntiat** (*Austrocylindropuntia*) on opuntioille läheinen kaktuskasvisuku (heimo Cactaceae). Siinä on 11 lajia, joiden avainomainaisuuksia Opuntioideae-alaheimon keskuudessa ovat piikkien tuppien puuttuminen, varren lieriömäiset nivelvälit ja erikoinen siemenen rakenne.

## Levinneisyys
Suvun lajit ovat peräisin Argentiinasta, Boliviasta, Ecuadorista ja Perusta.

## Tuntomerkit
Kasvit ovat enimmäkseen pensasmaisia, joskus puumaisia, ja muodostavat väljäoksaisia pensaita tai joskus tiheitä mättäitä. Suurimmat lajit voivat kasvaa viiden metrin korkuisiksi, pienimmät vain puolen metrin. Juuret ovat mukulallisia. Varsi on lieriömäinen ja haarajatkoisesti kasvava, toisinaan nivelikäs. Lehdet ovat enemmän tai vähemmän pysyviä, mutta lopulta kuolevat pois. Ne ovat liereitä, jopa puolen sentin mittaisia. Areoleissa on Opuntioideae-alaheimolle tyypillisesti väkäpäisiä karvoja eli glokidioita karvojen ja varsinaisten piikkien lisäksi. Piikit ovat sileitä, eikä niissä ole paperimaisia tuppia.

Etelänopuntioiden kukat ovat keltaisia, vaaleanpunaisia tai punaisia lyhyine terälehtineen. Hedelmä on paksuseinäinen, soikiomainen ja mehevä. Siemenet ovat pieniä tai isoja, jopa 7&nbsp;mm pitkiä, ja muodoltaan pyöreitä tai päärynämäisiä. Joskus siemenen sivuilla on harjut, pinnalla hieno karvoitus ja vyömäinen siemenaiheen varren (funikuluksen) jäänne.

## Lajit
Edward Andersonin mukaan suvun 11 lajia ovat:
**Austrocylindropuntia clavarioides* – sormietelänopuntia, sormiopuntia
**Austrocylindropuntia cylindrica* – pilarietelänopuntia, pilariopuntia
**Austrocylindropuntia floccosa*
**Austrocylindropuntia hirschii*
**Austrocylindropuntia lagopus*
**Austrocylindropuntia pachypus*
**Austrocylindropuntia punta-caillan*
**Austrocylindropuntia salmiana* – puikkoetelänopuntia, puikko-opuntia
**Austrocylindropuntia shaferi*
**Austrocylindropuntia subulata* – pylväsetelänopuntia
**Austrocylindropuntia verschaffeltii*
**Austrocylindropuntia vestita* – kynsietelänopuntia, kynsiopuntia
**Austrocylindropuntia yanganucensis*

## Lähteet
* Anderson, E. F. 2001: The Cactus Family. - Portland, Oregon. .
* Räty, E. ja Alanko, P. 2004: Viljelykasvien nimistö. - Puutarhaliiton julkaisuja 328. .

### Viitteet
Cristina Calderón

**Cristina Calderón** (24. toukokuuta 1928 – 16. helmikuuta 2022) oli Chilessä asunut viimeinen yaghanin kieltä äidinkielenään puhunut henkilö.

## Elämä
Calderón syntyi Puerto Williamsissa vuonna 1928. Hänen vanhempansa olivat Juan Calderón ja Carmen Harban. Calderón jäi orvoksi ollessaan vain 4-vuotias, ja hän muutti asumaan isoäitinsä luo, joka alkoi opettaa hänelle yaganien kulttuuria.

Elämä isoäidin hoivissa oli karua: perhe oli köyhä ja mm. ruuasta oli puutetta. Calderónin isoäiti kuoli melko pian tämän saavuttua, jonka jälkeen hänen huoltajuutensa siirtyi Calderónin sedälle ja tädille. Perheeseen kuului myös Calderónin serkku, ja hän oppi tässä vaiheessa yhä enemmän yaghanin kieltä. Hän puhui yksinomaan yaghania 9-vuotiaaksi saakka, jolloin hän alkoi opetella espanjaa.

Ollessaan 15-vuotias Calderón meni naimisiin Filipe Garayn kanssa. Mies oli reilusti vanhempi, mutta hänen katsottiin olevan hyvä mies. Pari ei kuitenkaan voinut mennä laillisesti naimisiin, sillä Garayn ensimmäinen vaimo oli lähtenyt omille teilleen eikä virallisesti eronnut miehestään. Tämän vuoksi Calderón ei voinut saada perintöä mieheltään, ja jäi vuonna 1948 kodittomaksi ja selviytyi köyhien sukulaistensa avun varassa. Seuraavana vuonna hän tapasi Lucho Zárragan, joka työskenteli paimenena. Pari sai yhteensä viisi lasta. Zárraga kuoli vuonna 1962. Kaksi vuotta myöhemmin Calderón tapasi kolmannen miehensä, Teodosio Gonzálezin, jonka kanssa he muuttivat vuonna 1972 Pictonin saarelle. Muutto oli osa Chilen valtion yritystä lujittaa aluevaatimuksiaan Argentiinaa vastaan alueella, minkä vuoksi Calderónin perhe sai mm. valtion kustantaman talon. González kuoli vuonna 2009.

Yhteensä Calderón sai elämänsä aikana 10 lasta ja 19 lastenlasta, joista kukaan ei ole oppinut yaghania äidinkielenään.

## Kuolema ja tunnustukset
Calderón vietti elämänsä viimeiset vaiheet kotiseudullaan Punta Arenassa, jossa hän teki perinteisiä käsitöitä ja pyrki opettamaan yaghanien kulttuuria ja kieltä perheenjäsenilleen. Hän kuoli 16. helmikuuta 2022 ja siitä ilmoitti hänen tyttärensä, Lidia González Calderón. Presidentti Gabriel Boric ilmaisi osanottonsa Twitterissa ja tunnusti Calderónin tekemän valtaisan elämäntyön merkityksen.

Vuonna 2004 Calderón ja hänen kälynsä Emelinda Acuña olivat ainoat elossa olevat äidinkieliset yaghaninpuhujat. Vuodesta 2009 Chilen hallitus on tunnustanut hänet "eläväksi ihmisaarteeksi", ja vuonna 2017 kertoi olevansa yaghanin kielen viimeinen puhuja.

Viimeisinä vuosinaan Calderón sai lisänimen *abuela* (). Lisäksi hän sai virallisesti arvonimen "Magallanes y Antártica Chilenan alueen loistelias tytär".

## Lähteet
Young Love

**Young Love** voi tarkoittaa seuraavia:

;Musiikissa
* *[[Young Love (Mat Kearneyn albumi)|Young Love]]*, Mat Kearneyn neljäs studioalbumi
* ''Young Love'', uusiseelantilaisen J.Williamsin ensialbumi
* ''Young Love'', Connie Smithin ja Nat Stuckeyn kokoelma-albumi
* "Young Love", Ric Carteyn ja Carole Joynerin kirjoittama kappale vuodelta 1956, popularisoineet Tab Hunter, Sonny James ja The Crew-Cuts
* "Young Love", Janet Jacksonin kappale
* "Young Love", Mystery Jetsin kappale
* Young Love, yhdysvaltalainen rockyhtye
** *[[Young Love EP]]*, yhtyeen EP-levy
* "Young Love (Strong Love)", The Juddsin kappale

;Muuta
* Young Love, Arto Lehkamon elokuva vuodelta 2001
Kristus ja Mataleena

**Kristus ja Mataleena** on Albert Edelfeltin maalaus vuodelta 1890. Maalaus perustuu suomalaiseen kansanrunouteen ja siinä on mukana ajankohtaista karelianismia.

Maalauksessa Jeesus seisoo tuohivirsut jalassaan syksyisessä koivumetsässä, ja hänen eteensä on polvistunut rukoileva tyttö. Mataleenan mallina toimi Edelfeltin palvelija, jonka kasvojen surullinen ilme syntyi, kun Edelfelt johdatteli keskustelua mallin vastikään kuolleeseen sulhaseen.

Edelfeltillä oli ollut aikeena maalata jokin Raamatun aihe. Karelianismi oli ollut hänelle vierasta ja Kalevala teoksena jopa vastenmielinen. Innoituksena toimikin Kantelettaren runo Mataleenan vesimatkasta, jossa ylpeä talon tytär tapaa orjapojan kaivolle mennessään. Poika pyytää häneltä juomavettä tuloksetta. Talon tytär kuitenkin nöyrtyy, kun poika tuntee hänen arveluttavan menneisyytensä. Mataleena sanoo "Itsepä lienet Herra Kiesus, kun mun elkeni (pahat teot) sanelet!" Tyttö itkee kiulun täyteen vettä, pesee Jeesuksen jalat ja kuivaa ne hiuksillaan. Jeesuksen yllättävää ilmestymistä kuvataan monissa muissakin kansanrunoissa, mikä kertoo kristinuskon saapumisesta ja sen törmäämisestä pakanuuteen.
Runo on tulkinta Maria Magdaleenasta, syntisestä naisesta. Taiteessa katuva Magdalena on ollut yleinen aihe ja maalauksen Mataleenan ylös suunnatulla ekstaattisella katseella onkin edeltäjiä vanhemmassa taiteessa.

Edelfelt maalasi aiheesta useita luonnoksia ja otti myös valokuvia. Aluksi hän maalasi kohtausta ulkoilmamaalauksena, mutta teki siihen muutoksia myöhemmin. Saadakseen Kristuksen kasvoihin enemmän henkevyyttä hän käytti Helsingissä Magnus Enckelliä mallina. Myös Mataleenan punainen hiusnauha muuttui mustaksi.

## Lähteet

## Kirjallisuutta
* 

## Aiheesta muualla
* 
*
Young Love EP

**Young Love EP** on yhdysvaltalaisen rockyhtyeen Young Loven ensimmäinen EP-levy. Se julkaistiin yksinomaan yhdysvaltain iTunesissa 21. marraskuuta 2006.

EP-levy on mukana myös *[[FIFA 07]]* -videopelissä.

## Kappaleet
# 
# 
# 
# 

## Singlet
# ”Discotech”

## Aiheesta muualla
* Viralliset kotisivut
Ruokolahden eukkoja kirkonmäellä

**Ruokolahden eukkoja kirkonmäellä** () on Albert Edelfeltin maalaus vuodelta 1887 ja yksi hänen pääteoksistaan. Se on myös tunnetuimpia hänen naturalistisista maalauksistaan, toinen tunnettu on *[[Lapsen ruumissaatto]]*. *Ruokolahden eukkoja kirkonmäellä* noudattaa 1800-luvulle ominaista pyrkimystä aidon kansan tunteiden vapaaseen realistiseen kuvaamiseen.

Maalauksessa neljä karjalaisiin kansanpukuihin pukeutunutta talonpoikaisnaista istuu rentoutumassa nurmikolla Ruokolahden kirkon mäellä. Kaksi vasemmanpuoleista naista käy keskustelua, jota oikeanpuoleiset kuuntelevat. Kolmella naisista on valkoiset huivit. Taustalla näkyy lisää naisväkeä.

## Teoksen historia
Edelfelt matkusti vuonna 1887 Itä-Suomessa keräten materiaalia *[[Harper’s Magazine|Harper’s New Monthly Magazinen]]* tilaamaan Suomesta kertovaan artikkeliin. 
Hän vieraili myös Ruokolahdella, jossa hän asui kansanparantaja Elli Jäppisen luona Jäppilänniemen Haapsiissa. Jäppinen auttoi häntä löytämään paikallisia asukkaita maalauksen malleiksi. Edelfelt luonnosteli maalausta Ruokolahden kirkolla heinäkuussa 1887, mutta ei ollut tyytyväinen hahmoihin. Hän teki lopullisen maalauksen loppukesällä kotonaan Porvoon Haikon kartanossa käyttämällä malleina lähiseudun asukkaita, joille hän puki Ruokolahdelta lainaamansa vaatteet. Maalauksen hahmoissa lienee sekä ruokolahtelaisten että haikkoolaisten mallien piirteitä, ja siitä on väitetty tunnistetun niin Jäppisen kuin Haikkoon Strömbergin ja Klanginkin vanhat emännät. Toisaalta etualan naisten sanotaan perustuvan haikkoolaisiin malleihin.

Edelfelt tiesi pohjoisten kansankuvausten vetoavan ulkomaisten taiteenostajien alkuperäisyyden kaipuuseen, mutta toisaalta hän suosi malleina uusmaalaisia rannikon ihmisiä ruotsinmielisyytensä vuoksi ja pyrki esittämään heidät mahdollisimman ihanteellisina vastustaakseen epäsuorasti venäläistämispyrkimyksiä.

*Ruokolahden eukkoja kirkonmäellä* sai aikanaan kriitikoilta ristiriitaisen vastaanoton. Sitä moitittiin liiallisesta naturalismista ja Suomen kansan ominaispiirteiden kuvaamisesta pahansuovalla tavalla ylevän kuvauksen sijaan. Suomen senaatti osti teoksen valtiolle 4&nbsp;000 markalla Helsingissä pidetystä näyttelystä vuonna 1888 ja lahjoitti vasta avatulle Ateneumin taidemuseolle. Se kuuluu nykyään kansallisgallerian kokoelmiin.

## Teoksen muistaminen Ruokolahdella
Ruokolahti-Seura pystytti Ruokolahden kirkon luo Edelfeltin syntymän satavuotismuistoksi vuonna 1954 maalaukselle omistetun kaksiosaisen muistomerkin, jonka ovat suunnitelleet taiteilijat Gerda Qvist ja Erkki Pitkäpaasi. Muistomerkin kivet ovat peräisin Salpalinjan panssariesteestä. Ruokolahdella on vuodesta 1973 valittu joka toinen vuosi Ruokolahden Eukko.

## Lähteet

## Kirjallisuutta
* 

## Aiheesta muualla
* Teos Kansallisgallerian sivuilla
* Luonnoksia maalaukseen
Celebrity Big Brother 2005

**Celebrity Big Brother 2005** oli kolmas hyväntekeväisyys Big Brother -kausi Britanniassa. Kauden voitti Mark "Bez" Berry.

## Asukkaat

## Nimeämistaulukko
Bergerocactus emoryi

***Bergerocactus emoryi*** on kaktuskasvi, ainoa laji suvussaan. Sukunimi on annettu saksalaisen kaktusspesialistin, Alwin Bergerin mukaan vuonna 1909 (nimeäjinä Nathaniel Britton ja Joseph Rose). DNA-tutkimusten mukaan kasvi on läheisintä sukua suvuille *[[pilarikaktukset|Pachycereus]]* ja *[[Peniocereus]]*, vaikkakin niistä selvästi erillinen.

## Levinneisyys ja ekologia
Laji kasvaa enimmäkseen hiekkaisilla mailla Etelä-Kalifornian rannikoiden, joidenkin lähisaarten ja Baja Californian luoteisosien chaparral-kasvillisuuden joukossa. Sitä tavataan 60 metrin korkeuteen asti merenpinnasta.

## Tuntomerkit
*Bergerocactus emoryi* on pensasmainen, tyveltään runsaasti haaroittuva, ja muodostaa usein jopa monen metrin laajuisia kasvustoja. Varret ovat pystykasvuisia, liereitä ja enintään 60 cm korkeita. Huomaamattomia särmiä niissä on 20–25. Kussakin kääpiöversossa eli areolissa on tiheässä 20–30 keltaista ja vanhemmiten tummentuvaa piikkiä. Piikit voivat olla jopa 5 cm pitkiä.

Kasvit avaavat keltaiset ja 5–6 cm:n läpimittaiset kukkansa päivisin. Kukkaperässä ja pohjusmaljassa on huopamainen peite ja piikkejä. Hedelmä on pallomainen ja kypsänä kuiva, tiheäpiikkinen, jopa 6 cm:n läpimittainen. Siemenet ovat muodoltaan vastapuikeita ja litteitä.

## Lähteet
* Anderson, E. F. 2001: The Cactus Family. – Portland, Oregon. 

### Viitteet

## Aiheesta muualla
*http://www.columnar-cacti.org/bergerocactus/
Lukoil Racing

**Lukoil Racing** on venäläinen autourheilutalli. Talli perustettiin vuonna 1997. Tallia sponsoroi öljy-yhtiö Lukoil. Talli on historiansa aikana voittanut useita mestaruuksia pienemmissä autosarjoissa, kuten venäjän F3-sarjan mestaruuden vuosina 1997–2000 ja 2002, Formula RUS -sarjan mestaruuden vuosina 2003–05, Supertourism-luokan mestaruuden vuosina 1997–99 ja 2001–2003, Suomen F3-sarjan mestaruuden vuonna 2003, Venäjän Honda Civic -luokan mestaruuden vuosina 2004–06, Venäjän Formula 1600 -luokan mestaruuden vuosina 2004–06 ja RTCC Touring Light -luokan mestaruuden vuosina 2008–11. Vuonna 2012 talli kilpailee WTCC-sarjassa. Talli on aiemmin kilpaillut myös International Formula 3000, Italian Formula 3000 ja Eurocup Formula Renault -sarjoissa.
Young Love (Mystery Jetsin kappale)

**Young Love** on englantilaisen yhtyeen Mystery Jetsin ensimmäinen single heidän toiselta studioalbumiltaan *[[Twenty One]]*. Se julkaistiin 10. maaliskuuta 2008 CD:nä, vinyylinä ja digitaalisena latauksena. Toisin kuin useissa muissa Mystery Jetsin kappaleissa, jotka on laulanut Blaine Harrison, tässä kappaleessa laulaa yhtyeen kitaristi William Rees. Kappaleessa esiintyy myös laulaja-lauluntekijä Laura Marling.

## Kappalelista
### CD
# ”Young Love (feat. Laura Marling)” – 3:25
# ”Uber Liebe Gold (Flakes Dictaphone Demo)” – 3:05

### 7″ vinyyli
# ”Young Love (feat. Laura Marling)” – 3:25
# ”Metal Soul” – 3:01

### 7″ vinyyli
# ”Young Love (Shoes Remix)” – 2:50
# ”Girl Shaped Gun” – 3:43

## Aiheesta muualla
* Viralliset kotisivut
Carrus Vega

**Carrus Vega** on Carruksen vuosina 1996–2001 valmistama yleislinja-automalli. Mallista on saatavilla sekä kaupunkiliikenne- että puolituristiversio. Matalalattiaversion nimi on Vega L, ja siitä on myös teliversio. Carrus Vega muistuttaa paljon Volvo 8700:aa ja onkin kyseisen mallin edeltäjä. Carrus Vegaa valmistettiin Carruksen tehtaalla Tampereella ja Wiiman tehtaalla Vantaalla. Mallia on valmistettu Volvon ja Scanian alustoille sekä keski- että takamoottorisena.

## Aiheesta muualla
Jääkiekon nuorten maailmanmestaruuskilpailut 1979

**Jääkiekon nuorten maailmanmestaruuskilpailut 1979** pelattiin Karlstadissa, Ruotsissa, ja maailmanmestaruuden voitti Neuvostoliitto. Näissä historian kolmansissa nuorten maailmanmestaruuskilpailuissa hopeaa saavutti Tšekkoslovakia, pronssia Ruotsi. Ensimmäistä kertaa mukana oli myös B-sarja, joka pelattiin Ranskassa.

## Alkusarja
### Gold group

### Blue group

## Putoamisarja

## Mitalisarja

## Palkinnot
### Kansainvälisen jääkiekkoliiton IIHF:n valitsemat turnauksen parhaat pelaajat
***Paras maalivahti:**  Pelle Lindbergh
***Paras puolustaja:**  Aleksei Kasatonov
***Paras hyökkääjä**  Vladimir Krutov

### Turnauksen tähdistökentällinen
***Maalivahti:**  Pelle Lindbergh
***Puolustajat:**  Aleksei Kasatonov,  Ivan Černý
***Hyökkääjät:**  Thomas Steen,  Anatoli Tarasov,  Vladimir Krutov

## Lopputulokset

 **A-sarja**

 **B-sarja**

## Lähteet
* Kisahistoriikki TSN:n sivuilla 
* Passionhockey.com: IIHF U20 1979 
* Hockeyarchives: IIHF U20 1979 

### Viitteet
Tornion Kendoseura Tenshu Ken Kai

**Tornion Kendoseura Tenshu Ken Kai ry** on 10 toukokuuta 2004 perustettu ja 27. lokakuuta rekisteröity torniolainen kendoseura. Seuran on Suomen kendoseurojen keskusliiton jäsenseura ja seurassa voi harjoitella ohjatusti kendoa.

Tornion kendoseura on tiettävästi maailman pohjoisin kendoseura. Pieni, mutta aktiivinen seura järjestää säännöllisten harjoitusten lisäksi kendon peruskursseja ja leirejä sekä välittää kendovarusteita.

Tornion kendoseura harjoittelee pääasiassa Seminaarin koulun liikuntasalissa. Peruskursseja järjestetään 1-2 kertaa vuodessa, ja niistä ilmoitellaan mm. seuran kotisivuilla.

## Aiheesta muualla
* http://kendoliitto.net/ Suomen kendoliitto
Brachycereus nesioticus

***Brachycereus nesioticus*** on kaktuslaji, joka ainoa laji suvussaan. Se on Galápagossaarten endeeminen kasvilaji. Se on verraten pienikokoinen ja kasvaa lähes paljailla laavakentillä, joilla ei monikaan kasvi tule toimeen. Suvun tieteellinen nimi tulee kreikankielisestä lyhyttä tarkoittavasta sanasta *brakhys*.

## Sukulaisuussuhteet
DNA-tutkimusten mukaan lajin läheisin sukulainen on *[[Jasminocereus thouarsii]]*, joka sekin on endeeminen Galápagossaarilla. Yhdessä nämä suvut ovat läheisiä suvulle *[[Armatocereus]]*, joka esiintyy Ecuadorin ja Perun rannikoilla.

## Tuntomerkit
*Brachycereus*-kaktus on monivartinen ja muodostaa tiheitä kasvustoja, joiden korkeus on 40–60&nbsp;cm ja leveys jopa kaksi metriä. Varret ovat vaihtelevissa määrin pystykasvuisia, liereitä ja tiheäpiikkisiä. Läpimitta on 3–5&nbsp;cm. Matalia varren pitkittäisharjuja on 16–22. Yhdessä ryhmässä (areolissa) on noin 40 piikkiä, jotka ovat erikokoisia, kellertäviä ja vanhemmiten tummuvia, jopa viiden sentin mittaisia.

Päivällä avautuvat kukat ovat kapean suppilomaisia, kermanvalkoisia, 6–11&nbsp;cm pitkiä ja 2–5,5&nbsp;cm leveitä. Kukkaperässä on paljon piikkisiä areoleja ja pieniä suomuja. Hedelmä on tumma, kypsänä mehevä, 1,5–3,5&nbsp;cm pitkä, keltaisten piikkien peittämä ja siinä on jäljellä kuihtuneet terälehdet. Siemen on ruskeanmusta, pyöreä tai hieman soikea, 1–1,5&nbsp;mm:n pituinen.

## Ekologia
*Brachycerus nesioticus* kasvaa Galapagossaarista Bartolomén, Fernandinan, Genovesan, Isabelan, Pintan ja San Salvadorin saarilla. Sen kasvupaikat ovat hyvin kuivia laava-alustoja merenpinnan tasossa. Ecuadorin hallitus on kieltänyt kasvin keräämisen saariston muodostamasta kansallispuistosta. Niinpä kasvi on lähes tuntematon viljelyssä.

## Lähteet
* Anderson, E. F. 2001: The Cactus Family. – Portland, Oregon.  

### Viitteet

## Aiheesta muualla
* http://www.arkive.org/lava-cactus/brachycereus-nesioticus/
Kristuksen legioona

**Kristuksen legioona** on katolinen veljeskunta.  

Veljeskunta on joutunut epäilysten kohteeksi, että sen jäsenet ovat raiskanneet alaikäisiä. Vuonna 2008 kuollutta perustajapappi Marcial Macielia on epäilty pappisseminaarilaisten raiskaamisesta. Veljeskunta on Vatikaanin holhouksessa ja on luvannut selvittää tapauksia.

Veljeskunta levisi paavi Johannes Paavali II:n aikana ja toimii nykyisin 22 maassa, lähinnä Etelä-Amerikassa. Sen jäseninä on 800 pappia, 2&nbsp;500 pappisseminaarilaista ja sillä on yhteensä 70&nbsp;000 jäsentä. Se ylläpitää 12 yliopistoa. Kun veljeskunnan perustaja Maciel kuoli, paavi Benedictus XVI päätti aloittaa veljeskunnan tutkinnan.

## Lähteet

## Aiheesta muualla
* Legion of Christ 
* Regnum Christi
* Mission Network (Programs sponsored by the Legion of Christ)
* Papal Delegate
Kaukaan Laulumiehet

**Kaukaan Laulumiehet** on lappeenrantalainen kuoro, joka on perustettu vuonna 1945. Kuoro on perustettu alun perin Kaukaan tehtaan henkilöstön harrastukseksi.

Kuoroa on johtanut vuodesta 2008 alkaen Seppo Äikäs. Kuoro on esiintynyt Floridassa, Ruotsissa, Norjassa, Virossa, Saksassa, Itävallassa, Unkarissa, Espanjassa, Skotlannissa, Bulgariassa, Tšekin tasavallassa ja Irlannissa.

## Diskografia
* Soi laulu miesten Kaukaan... (1980)
* Kaukaan Laulumiehet 50 vuotta (1995)

## Lähteet

## Aiheesta muualla
* Kotisivu 
*
Blossfeldia liliputana

***Blossfeldia liliputana*** on kaktuskasvien (Cactaceae) heimoon kuuluvan *Blossfeldia*-suvun ainoa laji. Se on pienin kaktuskasvi ja kasvaa huomaamattomana kallionhalkeamissa Argentiinassa ja Boliviassa. Harry Blossfeld ja Oreste Marsoner löysivät lajin vuonna 1936, ja seuraavana vuonna Erich Werdermann nimesi ja kuvasi sen edellisen kunniaksi. 

## Anatomisia ja fysiologisia erikoisuuksia
Lajilla on monille mehikasveille ominainen CAM-aineenvaihdunta (, maksaruohokasveille ominainen happoaineenvaihdunta), mikä tarkoittaa sitä, että kasvi ottaa yhteyttämisessä tarvittavan hiilidioksidin yöaikaan ja sitoo sen orgaaniseen happoon, josta hiili vapautuu auringon paistaessa tapahtuvaa hiilen yhteyttämistä varten. Käytännöllisesti katsoen kasvilta puuttuvat kuitenkin ilmaraot, joiden kautta kaasujen vaihto yleensä tapahtuu; niitä on ainoastaan areoleiden (kääpiöversot, joissa kaktusten piikit sijaitsevat) kuopissa. *Blossfeldialla* on todennäköisesti vähemmän ilmarakoja pinta-alayksikköä kohden kuin muilla yhteyttävillä kasveilla. On yllättävää, että eräs toinen mehikasveille ja erityisesti kaktuksille ominainen sopeutuma puuttuu: *Blosfeldialla* ei ole pinnallaan epidermissä eikä ytimen hypodermissä kutikulaa, joka osaltaan estäisi veden haihtumista. Kaktus joutuu kasvupaikoillaan kestämään ankaraa kuivuutta. Näyttää siltä että ne pystyvät jäkälien tapaan kestämään lähes täydellisen kuivumisen (ovat siis poikilohydrisiä). 

## Tuntomerkit
*Blossfeldia liliputana* on hyvin pieni kaktukseksi, vain runsaan sentin levyinen, nappimainen, harmaanvihreä, yksi- tai monivartinen, särmätön ja kyhmytön. Piikitkin puuttuvat. 

Kukat sijaitsevat kasvin kärjessä, ja ovat 5–7 mm leveitä. Väriltään ne ovat valkoisia, harvoin vaaleanpunertavia. Niissä on muutama vähäpätöinen suomu ja harvassa villakarvaa. Hedelmä on pyöreä ja punainen. Siemenet ovat pieniä, ruskeita, ja niissä on vähäpätöisiä karvamaisia ulokkeita sekä siemenvaippa eli arillus, mikä on sopeuma muurahaisten houkuttelemiseksi levittämään siemeniä.

## Levinneisyys ja ekologia
*Blossfeldia* on levinnyt pohjois–eteläsuunnassa noin 1&nbsp;200 kilometrin pituiselle alueelle Andien itärinteille Etelä-Boliviassa ja Argentiinan pohjois- ja luoteisosissa. Se kasvaa 1&nbsp;200 – 3&nbsp;500 metrissä ja kätkeytyy kallionkoloihin.

## Lähteet
* Anderson, E. F. 2001: *The Cactus Family*. Portland, Oregon. 

### Viitteet
Kennet

**Kennet** voi tarkoittaa seuraavia:

* Kennet, miehen etunimi, Kenneth-nimen muunnelma
* HMS Kennet (1902), Britannian Kuninkaallisen laivaston torpedovenehävittäjä
* Kennet, Thamesin sivujoki Englannissa
* Kennet, paikkakunta Clackmannanshiressä Skotlannissa
Pleasantville – Onnellisten kaupunki

**Pleasantville – Onnellisten kaupunki** (engl. *Pleasantville*) on vuonna 1998 ensi-iltansa saanut yhdysvaltalainen draamakomediaelokuva, jonka on käsikirjoittanut, tuottanut ja ohjannut Gary Ross. Elokuvan pääosia näyttelevät Tobey Maguire, Reese Witherspoon, William H. Macy, Joan Allen, Marley Shelton ja Jeff Daniels. Elokuva julkaistiin Yhdysvalloissa 23. lokakuuta 1998 ja Suomessa 9. huhtikuuta 1999.

## Näyttelijät

## Vastaanotto
Verkkosivusto *[[Rotten Tomatoes]]* kertoo, että 86&nbsp;% kriitikoista on antanut elokuvalle positiivisen arvosanan 7,6/10 keskiarvolla. Keräys perustuu 84 arviointiin. Roger Ebert antoi elokuvalle neljä tähteä viidestä ja kutsui sitä yhdeksi vuoden parhaimmista ja aidoimmista elokuvista.

## Lähteet

## Aiheesta muualla
*
Moez Fhima

**Moez Fhima** (s. 2. huhtikuuta 1981) on tunisialainen keskisarjan nyrkkeilijä, joka ottelee ammattilaisena Ranskassa. Hän on voittanut kahdesti Coupe de la liguen vuosina 2008 ja 2009. Hän voitti loppuotteluissa Yoann Camoninin (2008) ja Michel Mothmoran (2009). Lisäksi Fhima on voittanut IBF International ylemmän välisarjan tittelin 2010.

## Saavutukset
*IBF International ylemmän välisarjan avoin mestaruus (kerran)
*WBC Latino ylemmän välisarjan avoin mestaruus (kerran)

## Lähteet
Ramón Masnou Boixeda

**Ramón Masnou Boixeda** (3. syyskuuta 1907 – 9. kesäkuuta 2004) oli espanjalainen roomalaiskatolinen piispa. Hänet vihittiin papiksi Vicin hiippakuntaan 21. maaliskuuta 1931 ja nimitettiin sen vihkipiispaksi sekä Caecirin titulaaripiispaksi 15. elokuuta 1952. Piispaksi vihkiminen seurasi 23. marraskuuta. Pääkonsekraattorina toimi Jaime Font y Andreu, jota avustivat Vicente Enrique y Tarancón ja José Pont y Gol.

Masnou Boixeda sai 2. joulukuuta 1955 nimityksen Vicin piispaksi, jona hän toimi, kunnes jäi eläkkeelle 20. kesäkuuta 1983. Hän osallistui Vatikaanin toiseen kirkolliskokoukseen.

## Lähteet
Pleasantville

**Pleasantville** voi tarkoittaa:

## Paikannimenä

;Kanadassa
*Pleasantville, kaupunginosa Newfoundlandin St. John’sissa
*Pleasantville, kaupunginosa Nova Scotian provinssin Lunenburgissa
*Pleasantville, historiallinen alue Ontarion Newmarketissa. 

;Yhdysvalloissa
*Pleasantville, paikkakunta Indianan osavaltiossa
*Pleasantville, kaupunki Iowan osavaltiossa
*Pleasantville, kaupunki New Jerseyn osavaltiossa
*Pleasantville, kaupunki New Yorkin osavaltiossa
*Pleasantville, kunta Ohion osavaltiossa
*Pleasantville, Pennsylvania:
**Pleasantville, kunta Pennsylvanian Bedfordin piirikunnassa
**Pleasantville, paikkakunta Pennsylvanian Berksin piirikunnassa
**Pleasantville, kunta Pennsylvanian Venangon piirikunnassa
*Pleasantville, kaupunginosa Texasin Houstonissa
*Pleasantville, paikkakunta Wisconsinin osavaltiossa.

## Muita merkityksiä
*Pleasantville – Onnellisten kaupunki, yhdysvaltalainen elokuva
Essanay Studios

**Essanay Studios** oli yhdysvaltalainen elokuvayhtiö. Vuonna 1907 perustettu yhtiö tuotti satoja varhaisia mykkäelokuvia.

Essanay Studiosin perustivat 1907 George Kirke Spoor ja Broncho Billy Anderson, joka oli myös yksi yhtiön tähdistä. Hän oli ensimmäinen toimintaelokuvien cowboytähti ja teki Essanaylla useita elokuvia, jotka myös käsikirjoitti itse. Essanayn muita näyttelijöitä olivat muun muassa Gloria Swanson ja Charlie Chaplin. Chaplin teki vuoden 1914 lopussa sopimuksen Essanayn kanssa ja sai palkkaa 1&nbsp;250 dollaria viikossa. Hän oli Essanayllä noin vuoden, jolloin hänen taitonsa elokuvantekijänä alkoivat tulla kunnolla esiin.

Chaplinin lähtö ja johdon sisäiset ristiriidat ajoivat 1916 yrityksen alamäkeen. Essanay oli ollut Chicagon ja koko Keskilännen merkittävin elokuvayhtiö, ja Keskilännen merkitys varhaiselle elokuvalle oli suuri. Essanaykin oli jo ennen kaatumistaan alkanut siirtää toimintojaan Kaliforniaan. Yhtiö meni nurin lopulta 1918.

Essanay Studiosin toimitilat Chicagossa on valittu kaupungin merkittävien muistomerkkien joukkoon.

## Lähteet
Luettelo televisiosarjan Ylämaan kettu jaksoista

Tämä on **luettelo televisiosarjan ''[[Ylämaan kettu]]'' jaksoista.**

## Ensimmäinen tuotantokausi

## Toinen tuotantokausi

## Kolmas tuotantokausi

## Lähteet
*Ylämaan kettu tv.comissa 
*Ylämaan kettu Ylen sivuilla
José Gea Escolano

**José Gea Escolano** (14. kesäkuuta 1929 – 6. helmikuuta 2017) oli espanjalainen roomalaiskatolinen piispa. Hänet vihittiin papiksi 29. kesäkuuta 1953 ja nimitettiin Valencian arkkihiippakunnan vihkipiispaksi sekä Arae in Numidian titulaaripiispaksi 25. maaliskuuta 1971. Piispaksi vihkiminen seurasi 8. toukokuuta. Pääkonsekraattorina toimi José María García Lahiguera, jota avustivat Rafael Alvarez Lara ja Jacinto Argaya Goicoechea.

Gea Escolano sai 10. syyskuuta 1976 nimityksen Ibizan ja 15. toukokuuta 1987 Mondoñedo-Ferrolin piispaksi. Hän jäi eläkkeelle 6. kesäkuuta 2005.

## Lähteet
Richard Wilson

**Richard Wilson** (s. 8. toukokuuta 1960) on uransa lopettanut englantilainen jalkapalloilija ja jalkapallovalmentaja. Wilson oli pelipaikaltaan oikea laitahyökkääjä tai hyökkääjä.

Wilson edusti kotimaassaan Chelsean juniori- ja reservijoukkueita vuosina 1975–1979. Varsinaisen sarjadebyyttinsä hän teki 2. divisioonassa pelanneessa Charlton Athleticissa, jossa pelasi 17 ottelua ja teki yhden maalin kaudella 1979–80. Tämän jälkeen Wilson siirtyi Suomeen II divisioonassa pelanneeseen Hangö Idrottsklubbiin.

HIK:ssa pelaamiensa kahden kauden jälkeen Wilson siirtyi I divisioonaan nousseeseen Porin Pallo-Toverien joukkueeseen vuonna 1983. Hän oli PPT:n paras maalintekijä karsintasarjassa, jonka päätteeksi seura nousi SM-sarjaan. Wilson oli PPT:n paras maalintekija myös vuotta myöhemmin seuran kaikkien aikojen ensimmäisellä pääsarjakaudella. Vuosina 1987–1989 Wilson toimi Pietarsaaren Jaron pelaajavalmentajana, nostaen seuran kahdessa vuodessa II divisioonasta SM-sarjaan. Hänet erotettiin valmentajan tehtävistä kesken kauden 1989 Jaron pudotessa lopulta SM-sarjasta.

Kaudella 1990 Wilson toimi pelaajavalmentaja Norjan toisella sarjatasolla Mjølnerissä. Hän päätti uransa Suomessa vuonna 1991 I divisioonassa Kokkolan Palloveikkojen riveissä. Kaiken kaikkiaan Wilson pelasi 84 SM-sarjaottelua tehden niissä 23 maalia. Jalkapallouransa jälkeen Wilson on työskennellyt rikoskomisariona Southallissa Lontoon lähistöllä.

## Lähteet
*Playerhistory.com

### Viitteet
Alfonso Milián Sorribas

**Alfonso Milián Sorribas** (15. tammikuuta 1939 La Cuba – 26. marraskuuta 2020 Zaragoza) oli espanjalainen roomalaiskatolinen piispa. Hänet vihittiin papiksi Zaragozan arkkihiippakuntaan 25. maaliskuuta 1962 ja nimitettiin sen vihkipiispaksi sekä Dianan titulaaripiispaksi 9. marraskuuta 2000. Piispaksi vihkiminen seurasi 3. joulukuuta. Pääkonsekraattorina toimi Elías Yanes Alvarez, jota avustivat Antonio Cañizares Llovera ja Juan José Omella Omella.

Milián Sorribas sai 11. marraskuuta 2004 nimityksen Barbastro-Monzónin piispaksi, jonka virkaan hänet asetettiin 19. joulukuuta.

## Lähteet
Kullervon kirous

**Kullervon kirous** on Akseli Gallen-Kallelan maalaus vuodelta 1899. Karelianismista inspiraatiota saanut teos on osa Gallen-Kallelan Kalevala-sarjaa.

*Kullervon kirous* kuvaa Kullervon tarinan käännekohtaa. Kullervo on suuret voimat saanut orpo. Hän on metsässä paimenessa, ja isännän Seppo Ilmarisen ilkeä vaimo, Pohjolan tytär, on leiponut eväsleivän sisään kiven. Kivi katkaisee isän antaman puukon. Kullervo kerää laulamalla susista ja karhuista oman karjansa, joka syö emännän. Kalevalassa ei mainita Kullervon kirousta, vaan todetaan vain lyhyesti hänen puhjenneen itkuun nähtyään katkenneen veitsensä. Juuri tämä Gallen-Kallelan maalaus lienee syövyttänyt suomalaisten mieleen kuvan nyrkkiä katkerana heristävästä Kullervosta. Aihe toistui myöhemmin monien muiden suomalaisten taiteilijoiden teoksissa.

Tapahtumat kuvataan aurinkoisessa syysmaisemassa. Raivostunut Kullervo kuvaa myös suomalaista taistelutahtoa ja nousevaa nationalismia. Taustalla näkyy vaaroja sekä talon karjaa ja Kullervon koira tavoittelee maahan pudonnutta kivileipää. Kullervo heristää uhmakkaasti nyrkkiään ja vannoo kostoa. Teos on maalattu samana vuonna kuin helmikuun manifesti annettiin ja sen voidaan tulkita kuvaavan vertauskuvallisesti myös suomalaisten katkeruutta ja epäuskoa alkamassa olleisiin venäläistämistoimenpiteisiin. Kansallista vertauskuvallisuutta voidaan nähdä myös Gallen-Kallelan kaksi vuotta myöhemmin maalaamassa freskossa *[[Kullervon sotaanlähtö]]*, jossa Kullervo lähtee kostoretkelle.

Maalaus liittyy myös Gallen-Kallelan 1880-luvun realismin kauden kansankuvauksiin.

## Lähteet

## Aiheesta muualla
* Akseli Gallen-Kallela: Kullervon kirous, öljymaalaus Kansallisgalleriassa
* Akseli Gallen-Kallela: Kullervon kirous, etsaus Kansallisgalleriassa
Richard Wilson (täsmennyssivu)

**Richard Wilson** voi tarkoittaa seuraavia henkilöitä:
*Richard Wilson, Suomessa pelannut englantilainen jalkapalloilija
*Richard Wilson (ampuja), englantilainen ampuja
*Richard Wilson (jalkapalloilija, 1956), uusiseelantilainen entinen jalkapallomaalivahti
*Richard Wilson (kirjailija), amerikkalainen science fiction-kirjailija
*Richard Wilson (näyttelijä), skotlantilainen näyttelijä
*Richard Wilson (taidemaalari), walesilainen 1700-luvun maisemamaalari
Iris Racing

**Iris Racing** on sveitsiläinen pikkuformulatalli. Talli perustettiin vuonna 2000. Talli on voittanut Renault Speed Trophy F2000-sarjan mestaruuden vuonna 2004. Talli on aiemmin kilpaillut Sveitsin Formula Renault ja International Formula Master-sarjoissa.
Purin piiri

**Purin piiri** () on kuntatason itsehallintoalue Jamalin Nenetsian autonomisen piirikunnan keskiosissa Pohjois-Venäjällä. Piirin pinta-ala on 102 200 km2. Piirin hallintokeskus on Tarko-Salen kaupunki. 
Purin piirin läpi virtaa Tazinlahteen laskeva Pur-joki; piiri muodostettiin aikoinaan tämän joen vesistöalueen mukaan. Seudulla on kymmeniä maakaasu- ja öljykenttiä; alue on erittäin merkittävä petrokemian raaka-aineiden tuotantoalue.

Purin kunnallispiiri rajoittuu lännessä Nadymin piiriin, pohjoisessa Obinlahdesta haarautuvaan Tazinlahteen, koillisessa Tazin ja idässä Krasnoselkupin piiriin. Piirin etelärajan takana on Hanti-Mansia. Maantieteellisesti kunnallispiirin sisälle jäävät kunnallishallinnollisesti itsenäiset kaupunkipiirit, joissa asuu yli puolet koko Jamalin Nenetsian asukkaista: Nojabrsk, Novyi Urengoi, Muravlenko ja Gubkinski.

## Väestö
Purin piirin hallintokeskus on Tarko-Salen kaupunki. Piirin yhteenlaskettu asukasluku oli vuoden 2010 väestönlaskennan mukaan 51 280 henkeä. Tästä selvän enemmistön muodostivat kaupunkilaiset (59,4 %, 30 464 asukasta), eli 
* Tarko-Salen kaupunki: 20 398 asukasta
* Urengoin kaupunkityyppinen taajama: 10 066 asukasta
Vähemmistöön jäivät maaseutuasukkaat (40,6 %, 20 816 asukasta), eli seuraavat asutuskeskukset ympäristöneen:
* Purpen taajama: 9 840 asukasta
* Purovsk (taajama, посёлок Пуровск): 2 748 asukasta
* Samburg (kylä, село Самбург): 1 922 asukasta
* Haljasavei (kylä, село Халясавэй): 775 asukasta
* Hanymei (taajama, посёлок Ханымей): 4 707 asukasta
* Harampur (kylä, деревня Харампур): 737 asukasta
* Asutuskeskusten välimaastoon jäävät maaseutuasukkaat (Межселенная территория): 87 asukasta

## Liikenneyhteyksiä
Purin piirin keskeisimmät taajamat ovat maantie- ja rautatieyhteyden piirissä. Osa piirin alueesta on kuitenkin taigaa tai subarktista tai arktista tundraa ilman valmiita tieyhteyksiä.

## Lähteet

## Aiheesta muualla
* Purin piirin sivut   (puradm.ru)
* Jamalo-Nenetski avtonomnyi okryg: Potštovnyje indeksy 
* Jamalo-Nenetski avtonomnyi okryg: Telefonnyje kody
Joscelin II

**Joscelin II** (k. 1159) oli neljäs ja viimeinen hallinnut Edessan kreivi.

Nuorena Joscelin joutui sotavangiksi Azazin taistelussa vuonna 1125, mutta vapautui Jerusalemin kuninkaan Baldwin II:n maksettua hänen lunnaansa. Vuonna 1131 hänen isänsä Joscelin I haavoittui taistelussa danišmendeja vastaan, ja Edessa siirtyi Joscelin II:lle. Joscelin II kieltäytyi johtamasta pientä Edessan armeijaa danišmendeja vastaan, ja Joscelin kuoli pian ajettuaan vihollisensa karkuun. 

Joscelin hallitsi heikointa ja eristyneintä ristiretkivaltioista. Vuonna 1138 hän liittoutui Antiokian ja Bysantin keisarin Johannes II Komnenosin kanssa Aleppon kuvernööri Imad ad-Din Zengiä vastaan, mutta he eivät onnistuneet voittamaan tätä. Vuonna 1143 sekä Johannes II että Jerusalemin kuningas Fulk kuolivat, ja Joscelin jäi ilman vahvoja liittolaisia. Hän liittoutui Kara Aslanin kanssa ja johdatti suuren armeijan pohjoiseen auttaakseen muslimiliittolaistaan taistelussa Zengiä vastaan. Zengi kuitenkin yllätti Joscelinin kääntämällä hyökkäyksensä Edessaa vastaan ja valtasi heikosti miehitetyn kaupungin. Menetettyään pääkaupunkinsa Joscelin pakeni Turbesseliin.

Vain kaksi vuotta myöhemmin Zengi joutui orjansa murhaamaksi, ja Joscelin hyökkäsi Edessaan vallaten sen takaisin lokakuussa 1146. Hän ei kuitenkaan saanut apua muilta ristiretkivaltioilta ja menetti kaupungin marraskuussa Zengin pojalle Nur ad-Dinille. Vuonna 1150 Antiokiaan matkalla ollut Joscelin joutui roistojen vangiksi ja hänet myytiin Nur-ad-Dinille. Joscelin vietiin Aleppoon, missä hänet sokaistiin vihamielisen väkijoukon edessä. Hän vietti loput yhdeksän vuotta elämästään vankina ja kuoli Aleppon vankityrmässä vuonna 1159.

Joscelinin poika Joscelin III nimitettiin seuraavaksi Edessan kreiviksi, vaikka hän ei koskaan saanut haltuunsa muslimeille menetettyä kreivikuntaa.
Benoît Paire

**Benoît Paire** (s. 8. toukokuuta 1989 Avignon) on ranskalainen tennispelaaja. Parhaimmillaan hän on ollut kaksinpelissä ATP-listan sijalla 18 tammikuussa 2016. Hän on voittanut urallaan kolme ATP-turnausta kaksinpelissä ja yhden  nelinpelissä.

## Tennisura
Vuonna 2012 Paire pääsi puolivälieriin Aucklandin ATP-turnauksessa. Australian avoimissa hän hävisi ensimmäisellä kierroksella Stanislas Wawrinkalle. Huhtikuussa hän selviytyi puolivälieriin Casablancassa. Ensimmäisen loppuottelupaikkansa hän saavutti huhti-toukokuun vaihteessa Belgradin turnauksessa, jossa hän hävisi loppuottelussa Andreas Seppille.

Vuonna 2015 Paire voitti Ruotsin Båstadissa Swedish Openin kaksinpelin loppuottelussa Espanjan Tommy Robredon luvuin 7–6(7), 6–3. Samana vuonna hänet äänestettiin “Parhaan paluun tehneeksi pelaajaksi”, koska hän onnistui nostamaan rankinginsa yhden vuoden aikana sijalta 118. sijalle 19.

Vuonna 2019 Paire voitti Casablancan ja Lyonin ATP-turnaukset. Winston Salemissa hän hävisi loppuottelussa.

### Pelityyli
Pairen pelityyli on muihin tennisammattilaisiin verrattuna poikkeuksellinen. Hänen vahvuutensa on luotisuora rystylyönti, mutta epävarma yläkierteinen kämmenlyönti on ollut aina akilleen kantapää.  Ylivoimaisesti suurin ase Pairen pelissä on lyöntien vaihtelevuus ja samalla yllätyksellisyys. Sivukierteiset kämmenalakierteet kuuluvat jokapäiväiseen lyöntirepertuaariin.

Kämmenpuolelta lyöty pysäytyslyönti on Pairen tunnusmerkki.

## Lähteet

## Aiheesta muualla

* Benoît Paire ATP:n sivuilla
Romolo Valli

**Romolo Valli** (7. helmikuuta 1925 Reggio nell'Emilia, Italia – 1. helmikuuta 1980 Rooma, Italia) oli italialainen näyttelijä. 

Valli oli Italian tunnetuin näyttelijä 1950-luvulta kuolemaansa saakka. Hän työskenteli sekä teatterissa että elokuvissa. Ohjaajiin, joiden kanssa hän teki yhteistyötä, kuuluvat muun muassa Vittorio De Sica, Sergio Leone, Roman Polanski, Roger Vadim ja Luchino Visconti. Hän näytteli kolmessa Viscontin elokuvassa (*[[Tiikerikissa (elokuva)|Tiikerikissa]]*, *[[Kuolema Venetsiassa (elokuva)|Kuolema Venetsiassa]]*, *[[Intohimo ja väkivalta]]*) episodissa *Il lavoro* elokuvassa *[[Boccaccio 70]]*. Valli kuoli auto-onnettomuudessa.

## Filmografia
**[[Vento del Sud]]* (1959)
**[[Policarpo ufficiale di scrittura]]* (1959)
**[[Suuri sota]]* (1959)
**[[5 häväistyä naista]]* (1960)
**[[I piaceri del sabato notte]]* (1960)
**[[Tyttö ja laukku]]* (1961)
**[[Ilotalo (vuoden 1961 elokuva)|Ilotalo]]* (1961)
**[[Un giorno da leoni]]* (1961)
**[[La ragazza con la valigia]]* (1961)
**[[Una storia milanese]]* (1962)
**[[Boccaccio 70]]* (1962) – jakso *Il lavoro*
**[[Peccati d'estate]]* (1962)
**[[I fuorilegge del matrimonio]]* (1963)
**[[Tiikerikissa (elokuva)|Tiikerikissa]]* (1963)
**[[Sweet and Sour (film)|Sweet and Sour]]* (1963)
**[[Vierailu]]* (1964)
**[[A Man Named John|E venne un uomo]]* (1965)
**[[La Mandragola]]* (1965)
**[[I complessi]]* (1965)
**[[Non stuzzicate la zanzara]]* (1967)
**[[Il marito è mio e l'ammazzo quando mi pare]]* (1967)
**[[Barbarella (elokuva)|Barbarella]]* (1967)
**[[Tuonen enkeli]]* (1968)
**[[Scacco alla regina]]* (1969)
**[[Finzi Continin puutarha]]* (1970)
**[[Kuolema Venetsiassa (elokuva)|Kuolema Venetsiassa]]* (1971)
**[[Maahan, senkin hölmö!]]* (1971)
**[[Pomo (elokuva)|Pomo]]* (1971)
**[[Mikä?]]* (1972)
**[[Intohimo ja väkivalta]]* (1974)
**[[Nipoti miei diletti]]* (1974)
**[[Holocaust 2000]]* (1975)
**[[Novecento]]* (1976)
**[[Un borghese piccolo piccolo]]* (1977)
**[[Taivas ei tunne suosikkeja]]* (1977)
**[[Chiaro di donna]]* (1979)

## Teatteri
* Così è (se vi pare) (1974)
Vikas Gowda

**Vikas Shive Gowda** (, s. 5. heinäkuuta 1983 Mysore, Karnataka) on intialainen kiekonheittäjä, joka kilpaili vuoteen 2006 saakka myös kuulantyönnössä. Hän on opiskellut Yhdysvalloissa ja edustanut North Carolina Tar Heels -seuraa.

Gowda sijoittui Kingstonin alle 20-vuotiaiden MM-kilpailuissa 2002 kuulantyönnössä kahdeksanneksi ja kiekonheitossa 12:nneksi. Hän voitti kiekonheiton Intian-mestaruuden 2004, mutta karsiutui saman lajin loppukilpailusta Ateenan olympialaisissa 2004 ja Helsingin MM-kilpailuissa 2005. Hän sai hopeaa saman vuoden Incheonin Aasian-mestaruuskilpailuissa tuloksella 62,84. Melbournen Kansainyhteisön kisoissa 2006 hän sijoittui kuulantyönnössä viidenneksi ja kiekonheitossa kuudenneksi. Myöhemmin samana vuonna hän voitti NCAA:n kiekonheittomestaruuden. Dohan Aasian kisoissa hän oli kiekonheitossa kuudes ja kuulantyönnössä seitsemäs.

Gowda sijoittui Ammanin Aasian-mestaruuskilpailuissa 2007 kiekonheitossa neljänneksi, mutta karsiutui loppukilpailusta Osakan MM-kilpailuissa ja Pekingin olympialaisissa 2008. Hän sai 2010 hopeaa New Delhin Kansainyhteisön kisoissa tuloksella 63,69 ja pronssia Kantonin Aasian kisoissa heitettyään 63,13. Seuraavana vuonna hän oli toinen Koben Aasian-mestaruuskilpailuissa tuloksella 61,58 ja seitsemäs Daegun MM-kilpailuissa heitettyään 64,05. Lontoon olympialaisissa 2012 hän sijoittui kahdeksanneksi tuloksella 64,79. Aasian-mestaruuskilpailuissa 2013 hän voitti kiekonheitossa kultaa tuloksella 64,90. Moskovan MM-kilpailuissa hän oli seitsemäs heitettyään 64,03. Hän voitti 2014 kultaa Glasgow'n Kansainyhteisön kisoissa tuloksella 63,64 ja sai hopeaa Incheonin Aasian kisoissa tuloksella 62,58. Aasian-mestaruuskilpailuissa 2015 hän voitti kiekonheitossa kultaa tuloksella 62,03. Pekingin MM-kilpailuissa 2015 hän sijoittui yhdeksänneksi.

Gowda heitti Intian ennätyksen 66,28 Oklahoman Normanissa 12. huhtikuuta 2012. Kuulantyönnössä hänen ennätyksensä on 19,62 Atlantasta 2006. Hallissa hän teki Intian ennätyksen 19,60 Chapel Hillissä helmikuussa 2005.

## Lähteet

## Aiheesta muualla
*
Valli

**Valli** tai **Walli** tarkoittaa muun muassa seuraavia:

*valli, harjumainen suojavarustus tai yleensä maakohouma, kuten
**Atlantin valli, toisen maailmansodan aikainen saksalaisten puolustuslinja
**Antoninuksen valli, roomalaisajan rajavalli Britanniassa
**Hadrianuksen valli, roomalaisajan rajavalli Britanniassa

## Paikkoja
* Valli, Viipurin kaupunginosa
* Valli, kylä Virossa

## Sukunimi
;Suomalaisia
*Aarno Walli (1920–2007), kapellimestari ja pianisti
*Aino Valli (1902–1987), murretutkija 
*Alli Walli (1904–1981), kirjailija
*Anton J. Walli (1888–1963), toimittaja, arkistonhoitaja ja suomentaja
*Arvo I. Walli (1896–1961), toimittaja ja tietokirjailija
*Atte Valli (s. 1984), jääkiekkoilija
*Erkki Valli (1908–1977), germaanisen filologian apulaisprofessori
*Hasse Walli (s. 1948), muusikko
*Heidi Walli (s. 1962), nykyaikainen viisiottelija
*Johan Valli (1894–1966), jääkäriluutnantti
*Jouko Valli (s. 1939), kilpapurjehtija ja autourheilija
*Juhani Valli (s. 1954), eräkirjailija
*Jukka Sakari Valli (*J. S. Valli*, s. 1970), rikoskirjailija ja opettaja
*Juuso Walli (s. 1996), jääkiekkoilija
*Kaarlo Valli (1895–1936), kirjailija
*Kalevi Valli (1931–2024), ydinfysiikan professori
*Outi Walli (s. 1943), sarjakuvien suomentaja
*Petri Walli (1969–1995), muusikko
*Sakari Valli (1936–2022), pappi ja poliitikko
*Suvi Valli (s. 1977), runoilija
*Timo S. Valli (s. 1963), hallitusammattilainen ja digitalisaation asiantuntija
*Topi Martin Valli (1889–1955), kirjailija
*Waldemar Walli (aik. *Wallin*, 1847–1925), kirkkoherra ja valtiopäivämies
*Valter Valli (1900–1969), suomalaissyntyinen neuvostoarmeijan eversti
*Veikko Valli (s. 1976), yrittäjä ja Suomen kunniakonsuli
*Yrjö Valli (1897–1969), kauppias, yrittäjä ja yritysjohtaja, kauppaneuvos
;Muita
*Alida Valli (1921–2006), italialainen näyttelijä
*Eusebio Valli (1755–1816), italialainen lääkäri ja sähkön tutkija
*Frankie Valli (s. 1934), yhdysvaltalainen muusikko
*Romolo Valli (1925–1980), italialainen näyttelijä
*Virginia Valli (1898–1968), yhdysvaltalainen näyttelijä

## Etunimi
*Valli Raita (o.s. *Vuorinen*, 1905–1977), suomalainen näyttelijä
Denis Istomin

**Denis Olegovich Istomin** (s. 7. syyskuuta 1986 Orenburg, Venäjä) on uzbekistanilainen tennispelaaja. Parhaimmillaan hän on ollut kaksinpelissä ATP-listan sijalla 33 elokuussa 2012 ja nelinpelissä sijalla 59 lokakuussa 2012.

Istomin loukkasi jalkansa auto-onnettomuudessa Taškentissa huhtikuussa 2001, ja hänen jalkaansa laitettiin 80 tikkiä. Hän vietti sairaalassa kolme kuukautta eikä koskenut tennismailaan kahteen vuoteen. Häntä valmentaa hänen äitinsä, Klaudija.

## Tennisura
Vuonna 2012 Istomin pääsi puolivälieriin Brisbanen turnauksessa. Seuraavalla viikolla hän pääsi välieriin Sydneyn turnauksessa, jossa hän hävisi Jarkko Niemiselle. Australian avoimissa hän hävisi ensimmäisellä kierroksella Jo-Wilfried Tsongalle. Helmikuussa Istomin selviytyi loppuotteluun San Josén turnauksessa, jossa hän hävisi Milos Raonicille. Maaliskuussa Indian Wells Masters -turnauksessa Istomin voitti kolmannella kierroksella maailmanlistan sijalla viisi olleen David Ferrerin, kunnes hävisi neljännellä kierroksella Juan Martín del Potrolle. Ranskan avoimissa hän hävisi toisella kierroksella Rafael Nadalille. Wimbledonissa hän eteni neljännelle kierrokselle, jossa hävisi Mihail Južnyille.

Istomin on voittanut ATP-turnauksen kaksinpelissä Nottinghamissa 2015 ja Chengdussa 2017 sekä nelinpelissä Moskovassa 2013, Montpellierissä 2014 ja Gstaadissa 2015.

## Lähteet

## Aiheesta muualla

*Denis Istomin ATP:n sivuilla
Daniel Muñoz-de la Nava

**Daniel Muñoz-de la Nava** (s. 29. tammikuuta 1982) on espanjalainen tennispelaaja. Parhaimmillaan hän on ollut kaksinpelissä ATP-listan sijalla 124 heinäkuussa 2012 ja nelinpelissä sijalla 94 toukokuussa 2011.

Vuonna 2012 Muñoz-de la Nava pääsi puolivälieriin Estorilin ATP-turnauksessa voitettuaan toisella kierroksella Flavio Cipollan. Puolivälierässä hän hävisi Richard Gasquet'lle suoraan kahdessa erässä.

## Lähteet

## Aiheesta muualla
*Daniel Muñoz-de la Nava ATP:n sivuilla
*Daniel Muñoz-de la Nava ITF:n sivuilla
Rui Machado

**Rui Machado** (s. 10. huhtikuuta 1984 Faro) on portugalilainen tennispelaaja. Parhaimmillaan hän on ollut kaksinpelissä ATP-listan sijalla 59 lokakuussa 2011.

## Tennisura
Vuonna 2008 Machado pääsi Yhdysvaltain avoimissa karsintojen kautta pääsarjaan. Pääsarjan ensimmäisellä kierroksella hän voitti Rik de Voestin, mutta hävisi toisella kierrokselle viisieräisen ottelun Fernando Verdascolle luvuin 7–6(5), 6–7(5), 4–6, 7–6(6), 0–6. Seuraavana vuonna hän pääsi Ranskan avoimissa toiselle kierrokselle voitettuaan Kristof Vliegenin viisieräisessä ottelussa. Toisella kierroksella hän hävisi Fernando Gonzálezille. Vuonna 2010 hän saavutti yhden puolivälieräpaikan ATP-kiertueella. Vuonna 2011 Machado saavutti niin ikään yhden puolivälieräpaikan.

## Lähteet

## Aiheesta muualla
*Rui Machado ATP:n sivuilla
*Rui Machado ITF:n sivuilla
Ahlgrens Bilar

**Ahlgrens Bilar** on ruotsalaisen Fredrik Ahlgrenin kehittämä makeinen. Ahlgrens Bilar kuuluu Cloetta-konsernin tuotteisiin. Ahlgrens Bilarit ovat auton muotoisia vaahtokarkkeja, ja niitä myydään viittä erilaista vaihtoehtoa: Original, Saltlakrits, Sursockrade, Choco ja Lakritsdäck (suom. Lakritsirenkaat). 

Ahlgrens Bilar sai alkunsa vuonna 1953, jolloin ne tulivat markkinoille Ahlgrens Bilar Original -pusseissa. Ne sisältävät kolmea erilaista makuvaihtoehtoa. Bilar-karkit tulivat myyntiin Suomessa kesällä 2011.

MTV3 palkitsi kesä–heinäkuussa kanavalla esitetyistä mainoksista Bilar-mainoksen ”Kuukauden parhaat sekunnit” -palkinnolla. Bilar-makeisten Suomen-lanseeraus nimettiin AdProfit-kilpailussa vuoden 2011 kampanjaksi. Vuoden huiput -kilpailussa 2012 Bilar-makeisten mainonta sai kaksi hopeahuippua.

## Lähteet
We’re Here Because We’re Here

**We’re Here Because We’re Here** on englantilaisyhtye Anatheman kahdeksas studioalbumi, joka julkaistiin 31. toukokuuta 2010. Albumin myötä Anathemalta kuultiin ensimmäistä kertaa uutta materiaalia sitten vuoden 2003 *[[A Natural Disaster]]* -albumin. Albumin miksasi Porcupine Treen keulakuva Steven Wilson. Albumilla vierailee HIM-yhtyeen Ville Valo, jonka laulua kuullaan kappaleessa ”Angels Walk Among Us”.

Inspiraatio albumin nimeen *We’re Here Because We’re Here* tuli laulusta, jota laulettiin ensimmäisen maailmansodan aikaan Auld Lang Syne -kappaleen melodialla taistelutahdon kohottamiseksi. Sanojen tarina kosketti yhtyettä syvästi ja kuvasi jäsenten suhteita niin hyvin, että se päätettiin nostaa albumin nimeksi.

Albumi debytoi Suomen virallisen listan sijalla 19.

## Kappaleet
Sävellys ja sanoitus Daniel Cavanagh, ellei toisin mainittu.

#
#
#
#
#
#
#
#
#
#

## Kokoonpano
* Vincent Cavanagh – laulu, kitara
* Daniel Cavanagh – kitara
* Jamie Cavanagh – basso
* John Douglas – rummut
* Lee Douglas – laulu
* Les Smith – kosketinsoittimet

## Arvostelut
* AllMusic: 
* Rock Sound: 8/10

## Lähteet

## Aiheesta muualla
* Anatheman viralliset sivut 
* 
* 
*
João Sousa

**João Sousa** (s. 30. maaliskuuta 1989 Guimarães) on portugalilainen tennispelaaja. Parhaimmillaan hän on ollut kaksinpelissä ATP-listan sijalla 28 toukokuussa 2016.

Vuonna 2012 Sousa pääsi puolivälieriin Estorilin ATP-turnauksessa voitettuaan toisella kierroksella Denis Istominin. Puolivälierässä hän hävisi Albert Ramoslle suoraan kahdessa erässä.

## Lähteet

## Aiheesta muualla
*João Sousa ATP:n sivuilla
*João Sousa ITF:n sivuilla